**Santiago Tarrío Ben**, nado en Touro o 21 de novembro de 1990, é un golfista galego que actualmente compite no Challenge Tour, no que conseguiu dúas vitorias.

Traxectoria
-----------

Comezou a xogar ao golf aos 7 anos no Club de Golf Val de Rois, por influencia de seu pai, golfista profesional, e aos 17 decidiu facerse el tamén profesional. Comezou a competir internacionalmente en 2016. Anteriormente participara en España en dous eventos do Alps Tour de 2015, sen conseguir pasar o corto. Con todo, acabou cuarto cuarto na Escola de Cualificación do Alps Tour a finais de 2015, conseguindo un posto regular na edición de 2016. Foi subcampión do Alps Costa do Sol de 72 buratos, a tres golpes de Tom Shadbolt, e rematou a tempada 26º na Orde do Mérito. Na Orde do Mérito de 2017 foi 19º, rematando un golpe detrás de James Sharp no Cervino Open. Ademais gañou tres eventos en 2016 e 2017 no Gambito Tour nacional.

O 2018 foi un ano de grandes progresos para o xogador galego, que gañou dúas probas do Alps Tour, o Open de Gösser e o Open Internacional da Mirabelle d'Or de 72 buratos. Ademais acabou dúas veces segundo e liderou a Orde do Mérito, conseguindo un posto no Challenge Tour de 2019.

O seu mellor resultado no Challenge Tour de 2019 foi un empate no 4º posto no Open da Bretaña e acabou a tempada no posto 63º da Orde do Mérito. No Challenge Tour de 2020, limitado pola pandemia de COVID-19, Tarrío obtivo un cuarto posto no Dimension Data Pro-Am en Sudáfrica e o segundo posto na Gran Final do Challenge Tour, finalizando a tempada sétimo na Orde do Mérito.

Conquistou o seu primeiro evento do Challenge Tour en xuño de 2021, gañando un playoff a tres para o D+D Real Czech Challenge. A semana seguinte foi terceiro no Challenge de Cádiz e conseguiu a súa segunda vitoria unha semana despois no Challenge de España. En agosto de 2021 terminou terceiro en solitario no Hero Open, un evento do PGA European Tour, despois de facer dous birdies en dous dos tres últimos buratos.

Notas
-----

1. ↑  García-Ramos, Pablo (14 de outubro de 2021). "Un golfista llamado Santiago Tarrío". *DxT Campeón* (en castelán). Consultado o 23 de xaneiro de 2024.
2. 1 2  "About me/Sobre mí". *santiagotarrio.wordpress.com* (en castelán). Consultado o 23 de xaneiro de 2024.
3. ↑  "Tom Shadbolt se impone en el Alps Costa del Sol" (en castelán). 18 de setembro de 2016. Consultado o 23 de xaneiro de 2024.
4. ↑  "Jon Rahm, cuarto en el Dell Technologies Championship, sigue en la mejor línea" (en castelán). 4 de setembro de 2017. Consultado o 23 de xaneiro de 2024.
5. ↑  "Santiago Tarrio vuelve a triunfar y se lleva la gran final de Zaudín tras un play off" (en castelán). 24 de novembro de 2017. Consultado o 23 de xaneiro de 2024.
6. 1 2  "Programa Pro Spain Team - Promoción 2021" (PDF). *rfegolf.es* (en castelán). Consultado o 23 de xaneiro de 2024.
7. 1 2  "Santiago TARRIO". *europeantour.com* (en inglés). Consultado o 23 de xaneiro de 2024.
8. ↑  "Tarrio claims maiden Challenge Tour victory in Czech Republic" (en inglés). 6 de xuño de 2021. Consultado o 23 de xaneiro de 2024.
9. ↑  "Tarrio triumphs in Spain to move into pole position on Road to Mallorca" (en inglés). 18 de xuño de 2021. Consultado o 23 de xaneiro de 2024.
10. ↑  "Santiago TARRIO". *europeantour.com* (en inglés). Consultado o 23 de xaneiro de 2024.
11. ↑  "Hero Open: Grant Forrest dedicates 'dream' first European Tour title to late dad". *BBC* (en inglés). 8 de agosto de 2021. Consultado o 23 de xaneiro de 2024.

|  |  |
| --- | --- |
| Control de autoridades | 
* Wd: Q108534893
* EuroTour: 42173
* OWGR: 20704

 |